b'\n_START_ARTICLE_\nSladkorni alkohol\n_START_PARAGRAPH_\nSladkorni alkoholi (imenovani tudi polihidri\xc4\x8dni alkoholi, polialkoholi, alditoli\xc2\xa0ali glicitoli) so organske spojine, obi\xc4\x8dajno izpeljane\xc2\xa0iz sladkorjev, ki obsegajo vrsto\xc2\xa0poliolov. So bele, v vodi topne trdnine, ki se lahko pojavljajo naravno ali pa so iz sladkorjev pridobljene industrijsko. So \xc5\xa1iroko uporabljani v \xc5\xbeivilski industriji kot sredstva za zgo\xc5\xa1\xc4\x8devanje in sladila. V komercialnih \xc5\xbeivilih se sladkorni alkoholi obi\xc4\x8dajno uporabljajo namesto namiznega sladkorja (saharoze), pogosto v kombinaciji z visokointenzivnimi\xc2\xa0umetnimi sladili\xc2\xa0za nadomestitev majhne sladkosti. Ksilitol in sorbitol sta priljubljena sladkorna alkohola v komercialni hrani.\n_START_SECTION_\nU\xc4\x8dinki na zdravje\n_START_PARAGRAPH_\nSladkorni alkoholi za razliko od sladkorjev ne prispevajo k zobni gnilobi. \xc5\xa0tudije so pokazale, da\xc2\xa0ksilitol\xc2\xa0prepre\xc4\x8duje zobno gnilobo._NEWLINE_\xc5\xbdivila, ki vsebujejo ksilitol, so v \xc5\xa1tudiji na podganah pove\xc4\x8dala kostno gostoto, kar je ustvarilo interes, da bi se prou\xc4\x8dilo, ali se ksilitol lahko\xc2\xa0uporablja za zdravljenje osteoporoze\xc2\xa0pri ljudeh._NEWLINE_U\xc5\xbeivanje sladkornih alkoholov vpliva na raven\xc2\xa0krvnega sladkorja, \xc4\x8deprav v veliko manj\xc5\xa1i meri kot pa saharoza, \xc4\x8de\xc2\xa0primerjamo po glikemi\xc4\x8dnem indeksu. Sladkorni alkoholi z izjemo eritritola\xc2\xa0lahko tudi povzro\xc4\x8dajo napenjanje in drisko, \xc4\x8de jih zau\xc5\xbeijemo v prevelikih koli\xc4\x8dinah.\n_START_SECTION_\nPogosti sladkorni alkoholi\n_START_PARAGRAPH_\nTako disaharidi\xc2\xa0kot\xc2\xa0monosaharidi lahko tvorijo sladkorne alkohole, vendar sladkorni alkoholi, pridobljeni iz disaharidov\xc2\xa0(npr. maltitol in laktitol), niso popolnoma\xc2\xa0hidrogenirani, saj je samo ena aldehidna skupina\xc2\xa0na voljo za redukcijo.'